Apstiprināti ar Attīstības un teritorijas plānošanas komisijas

 2023.gada 8.augusta lēmumu Nr.434

**Cēsu novada pašvaldības nekustamā īpašuma -**

**nedzīvojamās telpas Spriņģu ielā 1 - 9, Līgatnē, Cēsu novadā, daļas, kadastra apzīmējums**

 **4211 900 0498 , 55,5 m ²** (platība tiks precizēta noslēdzot nedzīvojamo telpu nomas līgumu par konkrēti nomāto platību) **platībā**

**NOMAS TIESĪBU IZSOLES NOTEIKUMI**

1. Šie noteikumi nosaka kārtību, kādā tiks rīkota pirmreizējā mutiskā atklātā nomas tiesību izsole nedzīvojamo telpu Spriņģu ielā 1-9, Līgatnē, Cēsu novadā, daļas, kadastra apzīmējums 4211 900 0498 0140 001, telpas Nr.2., 8.,3., koplietošanas telpas Nr.1., 9., 10., 4 pēc tehniskās inventarizācijas lietas **55,5** **m²** (platība tiks precizēta noslēdzot nedzīvojamo telpu nomas līgumu par konkrēti nomāto platību) (turpmāk tekstā OBJEKTS) nomnieka noteikšanai saskaņā ar likumu "Pašvaldību likums" un Ministru kabineta 2018.gada 20.februāra noteikumiem Nr.97 „Publiskas personas mantas iznomāšanas noteikumi".

2. OBJEKTA nomas tiesību izsoli veic Attīstības un teritorijas plānošanas komisijas apstiprināta komisija.

3. Nomas tiesību izsoles komisijas locekļi nedrīkst būt nomas tiesību pretendenti, kā arī tieši vai netieši ieinteresēti attiecīgā procesa iznākumā.

4. Ziņas par izsolē iznomājamo OBJEKTU:

4.1. OBJEKTS – Cēsu novada pašvaldības īpašumā esošas nedzīvojamas telpas Spriņģu ielā 1-9, Līgatnē, Cēsu novadā, daļa, kadastra apzīmējums 4211 900 0498, telpas Nr.2., 8., 3., koplietošanas telpas Nr.1., 9., 10.,4 pēc tehniskās inventarizācijas lietas **55,5 m²** (platība tiks precizēta noslēdzot nedzīvojamo telpu nomas līgumu par konkrēti nomāto platību) platībā.

 Nomas objekta atrašanās vieta un izvietojums atspoguļoti nomas tiesību izsoles noteikumiem pievienotajā izkopējumā no ēkas inventarizācijas lietas.

4.2. Iznomājamā OBJEKTA nosacītās nomas maksas apmērs **3,00 EUR (bez PVN) mēnesī (3,00 EUR/m2).**

5. Izsoles veids - atklāta mutiska nomas tiesību izsole ar augšupejošu soli.

6. Informācija par OBJEKTU, nomas tiesību izsoles noteikumi un nomas līguma projekts tiek publicēts Cēsu novada pašvaldības tīmekļvietnē [www.cesunovads.lv](http://www.cesunovads.lv).

7. Nomas tiesību izsole notiks **2023.gada 21.augustā plkst. 9:15** Nītaures ielā 4, Augšlīgatnē, Līgatnes pagastā, Cēsu novadā.

8. Par Nomas tiesību izsoles dalībnieku var kļūt maksātspējīgas juridiskas personas, kā arī fiziskas personas, kuras noteiktajā termiņā iesniegušas pieteikumu uz šo izsoli un izpildījušas visus izsoles priekšnoteikumus.

9. Lai reģistrētos par izsoles dalībnieku, jāiesniedz pieteikums, kurā jānorāda:

9.1. fiziskai personai – vārds, uzvārds, personas kods, deklarētās dzīvesvietas adrese;

9.2. juridiskai personai, arī personālsabiedrībai – firmas nosaukums, reģistrācijas numurs, juridiskā adrese;

9.3. nomas tiesību pretendenta pārstāvja vārds, uzvārds, personas kods (ja ir);

9.4. elektroniskā pasta adrese (ja ir);

9.5. nomas objekts, nekustamajam īpašumam arī adrese, kadastra numurs un platība;

9.6. nomas laikā plānotās darbības nomas objektā;

9.7. pretendenta piekrišanu, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par pretendenta kavētajiem maksājumiem un tā kredītreitingu, no iznomātājam pieejamām datu bāzēm.

Ja kāds no pretendentiem pieteikumā nav iekļāvis visu minēto informāciju vai norādījis nepatiesas ziņas, komisija pieņem lēmumu par nomas tiesību pretendenta izslēgšanu no dalības mutiskā izsolē un pieteikumu neizskata.

10. Pieteikums par piedalīšanos izsolē kopā ar norādītajiem dokumentiem iesniedzams Nītaures ielā 6, Līgatnes apvienības pārvaldē, Līgatnes pagastā, Cēsu novadā vai elektroniski ligatne@cesunovads.lv no sludinājuma publicēšanas dienas Cēsu novada pašvaldības tīmekļvietnē [www.cesunovads.lv](http://www.cesunovads.lv).

līdz **2023.gada 21.augusta plkst. 8:50.**

11. Saņemot pieteikumus par piedalīšanos nomas tiesību izsolē, tiek sastādīts izsoles dalībnieku saraksts, kurā tiek fiksēts katra dalībnieka vārds, uzvārds vai juridiskais nosaukums, saņemšanas datums un laiks, pieteikumu iesniegšanas secībā.

12. Starp nomas tiesību izsoles dalībniekiem aizliegta vienošanās, kas varētu ietekmēt nomas tiesību izsoles rezultātu un gaitu.

13. Izsoles dalībniekiem ir tiesības apskatīt izsoles OBJEKTU sākot no sludinājuma publicēšanas dienas Cēsu novada pašvaldības tīmekļvietnē [www.cesunovads.lv](http://www.cesunovads.lv). , saskaņojot to pa tālruni 22005965 ar Daini Jurku, Līgatnes apvienības pārvaldes saimniecības vadītāju.

14. Pirms nomas tiesību izsoles sākšanas izsoles dalībnieki paraksta izsoles noteikumus, tādējādi apliecinot, ka pilnībā ar tiem ir iepazinušies un piekrīt tiem.

15. Nomas tiesību izsole tiek uzsākta izsoles noteikumos norādītajā laikā un vietā.

16. Izsole sākas ar izsoles komisijas priekšsēdētāja nosaukto nosacītās nomas maksas apmēru, kas sastāda **3.00 EUR.**

17. Izsoles dalībnieki savu piekrišanu nomāt izsoles OBJEKTU par nosaukto maksu apliecina mutvārdos un rakstiski, parakstoties izsoles dalībnieku sarakstā. Tas tiek fiksēts izsoles gaitas protokolā.

18. Ja izsoles dalībnieku sarakstā tiek reģistrēts viens izsoles dalībnieks, izsole atzīstama par notikušu. Iznomātājs ar nomas tiesību pretendentu slēdz nomas līgumu par nomas maksu, kas nav zemāka par izsoles sākumcenu.

19. Ja divi vai vairāki izsoles dalībnieki izsaka gatavību nomāt izsoles priekšmetu par nosacīto nomas maksu, izsoles nomas maksa palielinās par vienu soli, kas noteikts **EUR 0,15**.

20. Ja kāds izsoles dalībnieks atsakās no turpmākās solīšanas, viņa pēdējā solītā nomas maksa tiek apstiprināta ar izsoles dalībnieka parakstu izsoles dalībnieku sarakstā.

21. Nomas tiesību izsole ar augšupejošu soli turpinās līdz kāds no tās dalībniekiem nosola visaugstāko nomas maksu, izsole tiek izsludināta par pabeigtu un Iznomātājs divu darbadienu laikā izsoles rezultātus publicē Cēsu novada pašvaldības tīmekļvietnē [www.cesunovads.lv](http://www.cesunovads.lv).

22. Ja izsolē piedalās divi vai vairāki dalībnieki un neviens no viņiem nav pārsolījis izsoles sākumcenu vai arī cenu, kas izveidojusies palielinot izsoles sākumcenu, izsole atzīstama par nenotikušu.

23. Iznomātājs nomas līgumu slēdz ar pretendentu, kas nosolījis visaugstāko nomas maksu.

24. Nomas tiesību pretendents septiņu darbdienu laikā pēc mutiskās izsoles rezultātu apstiprināšanas paraksta nomas līgumu vai rakstiski paziņo par atteikumu slēgt nomas līgumu. Ja iepriekš minētajā termiņā nomas tiesību pretendents līgumu neparaksta un neiesniedz attiecīgu atteikumu, ir uzskatāms, ka nomas tiesību pretendents no nomas līguma slēgšanas ir atteicies.

25. Ja nomas tiesību pretendents, kurš nosolījis augstāko nomas maksu, atsakās slēgt nomas līgumu, iznomātājs secīgi piedāvā nomas līgumu slēgt tam nomas tiesību pretendentam, kurš nosolīja nākamo augstāko nomas maksu, un divu darbdienu laikā pēc minētā piedāvājuma nosūtīšanas publicē informāciju Cēsu novada pašvaldības tīmekļvietnē [www.cesunovads.lv](http://www.cesunovads.lv).

26. Nomas tiesību pretendents, kurš nosolījis nākamo augstāko nomas maksu, atbildi par piedāvājumu slēgt nomas līgumu sniedz divu nedēļu laikā pēc tā saņemšanas dienas. Ja nomas tiesību pretendents piekrīt parakstīt nomas līgumu par paša nosolīto augstāko nomas maksu, septiņu darbdienu laikā pēc minētā paziņojuma nosūtīšanas viņš paraksta nomas līgumu. Iznomātājs ne vēlāk kā divu darbdienu laikā pēc nomas līguma parakstīšanas publicē minēto informāciju Cēsu novada pašvaldības tīmekļvietnē [www.cesunovads.lv](http://www.cesunovads.lv).